CELEX: 32013R0386
Language: fi
Date: 2013-04-22 00:00:00
Title: Komission täytäntöönpanoasetus (EU) N:o 386/2013, annettu 22 päivänä huhtikuuta 2013 , tiettyjen tavaroiden luokittelusta yhdistettyyn nimikkeistöön

27.4.2013   
            
            
               FI
            
            
               Euroopan unionin virallinen lehti
            
            
               L 117/12
            
         KOMISSION TÄYTÄNTÖÖNPANOASETUS (EU) N:o 386/2013,
   annettu 22 päivänä huhtikuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä huhtikuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote, joka sisältää 20 μg – 5 mg rekombinanttia ihmisen glykoproteiinia (laminiinia) vesipohjaisessa säilytyspuskurissa.
                  Tuote on tarkoitettu käytettäväksi soluviljelmäastioiden pinnoitteena. Sitä käytetään kantasolujen viljelyssä matriksina, sillä se parantaa viljelyastioiden pintaa, johon solut voivat kiinnittyä.
                  Tuote ei ravitse kantasoluja, ja sitä on tarkoitus käyttää yhdessä soluviljelyelatusaineen kanssa kantasolujen ylläpitämiseksi tai kasvattamiseksi.
               
               
                  3504 00 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3504 00 ja 3504 00 90 nimiketekstien mukaisesti.
                  Koska tuotetta käytetään ainoastaan matriksina kantasolujen viljelyssä ja sitä on käytettävä yhdessä soluviljelyelatusaineen kanssa, sitä ei voida pitää nimikkeen 3821 valmistettuna elatusaineena (ks. myös harmonoidun järjestelmän selitykset, nimike 3821, poikkeukset).
                  Tuotetta ei voida luokitella nimikkeeseen 3822, koska sitä ei käytetä fyysisten, biofyysisten tai biokemiallisten prosessien arvioinnissa eikä analyyttisissa reaktioissa (ks. myös harmonoidun järjestelmän selitykset, nimike 3822, ensimmäinen kappale).
                  Laminiinit ovat nimikkeen 3504 muita proteiiniaineita, joita ei ole yksityiskohtaisemmin selostettu muissa nimikkeissä (ks. myös harmonoidun järjestelmän selitykset, nimike 3504, kohta B).
                  Tuote on sen vuoksi luokiteltava nimikkeeseen 3504 muuksi proteiiniaineeksi.